સાંતાક્રુઝ તથા વિલે પાર્લેના પ્લૅટફૉર્મ-નંબર એક પરના ટૉઇલેટ પાસે પ્રવાસીઓને નાકે રૂમાલ મૂકી ઊભા રહેવું પડે એટલી દુર્ગંધ આવે છે. કેટલાય પ્રવાસીઓ દુર્ગંધને કારણે અહીં આવતાં પણ અચકાય છે. જોકે સાંજના સમયે પ્રવાસીઓથી આખું પ્લૅટફૉર્મ ભરેલું હોવાથી લોકોને નછૂટકે અહીં ઊભા રહેવાની ફરજ પડે છે. સ્ટેશનને સ્વચ્છ રાખવા રેલવે-પ્રશાસન પૂરતી કાળજી નથી લેતું એ દેખાઈ આવે છે. પ્રવાસીઓનું કહેવું છે કે સ્ટેશન પર ટૉઇલેટને બરાબર સાફ રાખવામાં આવશે તો દુર્ગંધ નહીં આવે જેથી પ્રવાસીઓને પણ ખરાબ વાસ સહન કરવી નહીં પડે.